5. ΝΟΜΟΣ υπ’ αριθ. 260 της 4/7 Φεβρ. 1976 (ΦΕΚ Α΄ 25) Περί αντικαταστάσεως του Ρυθμιστικού Κέντρου Διαλογής Ασθενών και καθορισμού συστήματος εφημερίας των Νοσοκομείων Αττικής και άλλων περιοχών της Χώρας. Άρθρ.1.-1.Το, παρά τω Γενικώ Κρατικώ Νοσοκομείω Αθηνών λειτουργούν Ρυθμιστικόν Κέντρον Διαλογής Ασθενών καταργείται, ευθύς μετά την κατά το άρθρ. 2 του παρόντος ολοκλήρωσιν της οργανώσεως και λειτουργίας των εν τω αυτώ προβλεπομένων μονάδων. 2.Από της ισχύος του παρόντος, δια την παροχήν αμέσου νοσηλευτικής περιθάλψεως ως και την παροχήν Πρώτων Βοηθειών εις τας περιπτώσεις εκτάκτων περιστατικών δύναται να καθορίζηται, όπως εφημερεύουν πλέον του Γενικού Κρατικού Νοσοκομείου Αθηνών και έτερα Νοσηλευτικά Ιδρύματα της περιοχής Αττικής, παραλλήλως ή μη προς τούτο. Ο τρόπος, η διαδικασία καθώς και πάσα λεπτομέρεια οργανώσεως και λειτουργίας του εν γένει συστήματος εφημερίας ρυθμίζεται δι’ αποφάσεων του επί των Κοινωνικών Υπηρεσιών Υπουργού. Άρθρ.2.-1.Δια Π.Δ/των, εκδιδομένων προτάσει των Υπουργών Προεδρίας της Κυβερνήσεως, Οικονομικών και Κοινωνικών Υπηρεσιών, συνιστώνται εν τη περιοχή Αττικής αι Ακόλουθοι μονάδες: α.Συντονιστικόν Κέντρον Διακινήσεως Ασθενών, εις ο υπάγονται: 1)Τα υπό του Γενικού Κρατικού Νοσοκομείου κτηθέντα ασθενοφόρα αυτοκίνητα. 2)Δια την λήψιν εντολών περιπολίας εις τομείς του Λεκανοπεδίου Αττικής και μεταφοράς ασθενών, άπαντα τα ασθενοφόρα αυτοκίνητα των πάσης κατηγορίας Νοσηλευτικών Ιδρυμάτων και ασφαλιστικών φορέων ανεξαρτήτως της νομικής μορφής των Οργανισμών ή των Ιδρυμάτων τούτων. Αι πάσης φύσεως δαπάναι των εν τη προηγουμένη παραγράφω ασθενοφόρων βαρύνουν τας πιστώσεις των φορέων εις ους ταύτα ανήκουν. β.Σταθμοί Πρώτων Βοηθειών, είτε ως αυτοτελείς μονάδες, είτε ως Τμήματα Νοσηλευτικών Ιδρυμάτων. Προκειμένου περί νοσοκομείων Ιδιωτικού Δικαίου απαιτείται προηγουμένη σύμφωνος γνώμη της Διοικήσεως αυτών. γ.Κινηταί Μονάδες Πρώτων Βοηθειών, επηνδρωμέναι και δια Ιατρικού Προσωπικού. 2.Δια των αυτών ή ετέρων ομοίων Π.Δ/των ρυθμίζεται η υπαγωγή, αι αρμοδιότητες, η διάρθωσις των υπηρεσιών και αι οργανικαί θέσεις του προσωπικού των εν τη προηγουμένη παραγράφω μονάδων, ως και πάσα λεπτομέρεια λειτουργίας τούτων καθώς και η εν όλω ή εν μέρει κατάργησις του Ρυθμιστικού Κέντρου, και των σχετικών διατάξεων του Ν.Δ. 1343/1973, καθώς και η μεταφορά των αρμοδιοτήτων και υπηρεσιών αυτού εις τας μονάδας ταύτας. Άρθρ.3.-1.Εις το προσωπικόν των δια του προηγουμένου άρθρου συνιστωμένων ή υπαγομένων μονάδων παρέχεται επίδομα ειδικών συνθηκών εργασίας, το ύψος του οποίου καθορίζεται, κατά κατηγορίαν προσωπικού, δια κοινής αποφάσεως των επί των Οικονομικών και Κοινωνικών Υπηρεσιών Υπουργών, δημοσιευομένης δια της Εφημερίδος της Κυβερνήσεως. 2.Η εγγεγραμμένη εις τον προϋπολογισμόν της Νομαρχίας Αττικής πίστωσις, δια την καταβολήν εις το προσωπικόν του Γενικού Κρατικού Νοσοκομείου Αθηνών της προβλεπομένης υπό των διατάξεων της παρ. 2 του άρθρ. 8 του Ν.Δ. 1343/73 αποζημιώσεως πλήρους και εντατικής απασχολήσεως, καθορισθείσης δια της υπ’ αριθ. Γ3/οικ. 3006/14.2.1973 (ΦΕΚ 229/73 τ.Β΄) κοινής αποφάσεως, μεταφέρεται εις τον προϋπολογισμόν του Υπουργείου Κοιν. Υπηρεσιών και διατίθεται δια την καταβολήν του εν παρ. 1 του παρόντος άρθρου προβλεπομένου επιδόματος. 3.Εις το προσωπικόν του παρά τω Διαμερίσματι Αθηνών της Νομαρχίας Αττικής Γραφείου Εισαγωγής Ασθενών εξακολουθεί και μετά την ισχύν του παρόντος Νόμου, να καταβάλληται αποζημίωσις πλήρους και εντατικής απασχολήσεως, κατά το καθορισθέν δια της υπ’ αριθ. Γ3/οικ. 3006/1973 κοινής αποφάσεως των Υπουργών Οικονομικών και Κοινωνικών Υπηρεσιών (ΦΕΚ 229/73 τ.Β΄) ποσοστόν. Άρθρ.4.-1.Αι συσταθείσαι δια του άρθρ. 4 του Ν.Δ. 1343/1973 και του υπ’ αριθ. 500/1975 Π.Δ/τος θέσεις ιατρικού, νοσηλευτικού και λοιπού προσωπικού παραμένουν ως θέσεις του Γενικού Κρατικού Νοσοκομείου Αθηνών ή μεταφέρονται εν συνόλω ή εν μέρει εις έτερα Νοσηλευτικά Ιδρύματα Ν.Δ. 2592/53 «Περί οργανώσεως της Ιατρικής αντιλήψεως» περιοχής Αθηνών ή εις τας συσταθησομένας κατά την παρ. 1 του άρθρ. 2 του παρόντος Μονάδας, εις ας δύναται να εντάσσεται το εις ταύτας υπηρετούν προσωπικόν με την οίαν κέκτηται μισθολογικήν αντιστοιχίαν. 2.Τα Νοσηλευτικά Ιδρύματα, αι συσταθησόμεναι λοιπαί μονάδες και ο αριθμος των εις αυτάς μεταφερομένων θέσεων ορίζονται δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως, επιχορηγουμένων των Ιδρυμάτων αυτών δια της αντιστοίχου πιστώσεως. Άρθρ.5.-1.Άπαντα τα λοιπά Νοσηλευτικά Ιδρύματα της Χώρας υποχρεούνται εις εφημερίαν, της οποίας ο τρόπος και αι λεπτομέρειαι εφαρμογής ρυθμίζονται δι’ αποφάσεως του οικείου Νομάρχου. 2.Δια Π.Δ/των, δύνανται να συνιστώνται Σταθμοί Πρώτων  Βοηθειών,  Κέντρα   Διακινήσεως  Ασθε(Μετά την σελ. 256,204(α) Σελ. 256,205 Εθνικό Κέντρο Άμεσης Βοήθειας (Ε.Κ.Α.Β.) 34.Β.ο.5 νών και κινηταί μονάδες Πρώτων Βοηθειών, ως ανωτέρω εν άρθρ. 2 ορίζεται, εις πρωτευούσας Νομών ή και Σταθμοί Πρώτων Βοηθειών και εις πόλεις άνω των 100.000 κατοίκων εκτός του Νομού Αττικής και εφ’ όσον το Νοσοκομείον απέχει εκ των ακραίων σημείων της πόλεως πέραν των δέκα χιλιομέτρων, δια των αυτών δε Δ/των καθορίζεται η εις προσωπικόν σύνθεσις αυτών ως και η εν γένει διάρθρωσις τούτων. Η παρούσα δεν έχει εφαρμογήν επί του Ι.Κ.Α. 3.Άπαντες οι Ιατροί των Νοσηλευτικών εν γένει ιδρυμάτων υποχρεούνται εις εφημερίαν αναλόγως των αναγκών εκάστου ιδρύματος, κατά τα δι’ αποφάσεως του Υπουργού Κοινωνικών Υπηρεσιών οριζόμενα. Άρθρ.6.-Ως Νοσηλευτικά Ιδρύματα, δια την εφαρμογήν των διατάξεων της παρ. 2 του άρθρ. 1 και του άρθρ. 5 του παρόντος Νόμου, νοούνται άπαντα τα Ιδρύματα Δημοσίου και Ιδιωτικού Δικαίου κοινωφελούς σκοπού τα παρέχοντα κλειστήν περίθαλψιν. Άρθρ.7.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Σελ. 256,206 